શાસ્ત્રીજી મહારાજના આ લાડીલા ભક્તરાજ, શાસ્ત્રીજી મહારાજના અક્ષરવાસ પછી ગુરુહરિનાં કાર્યોમાં છેક સુધી સમર્પિત રહ્યા. 1960માં તેઓ બીમાર હતા ત્યારે તેમને મળવા યોગીજી મહારાજ આણંદ ખાતે તેમના ઘરે આવ્યા હતા. તેમના ઘેર પધારી, તેમને બેઠા કરાવડાવી, યોગીજી મહારાજે ભીના કપડા વડે તેમનું શરીર લૂછ્યું. ગળામાં ફૂલનો હાર પહેરાવ્યો અને ખોળામાં ઠાકોરજી મૂક્યા. યોગીજી મહારાજે તેમને અંતિમ ઇચ્છા જણાવવા કહ્યું. ત્યારે તેઓ બોલ્યા : ‘ગઢડે જવું છે.’